कुछ समय तक दोनों इस तरह मौज करते रहे इसके बाद धीरे-धीरे ज्योति ने शक्ति से शादी की बात करनी शुरू कर दी। वह अक्सर सेक्स संबंधों के दौरान शक्ति को शादी के लिए कहती। शक्ति यह कहकर टाल देता कि पहले राकेश से तलाक ले ले। ज्योति राकेश से तलाक लेने के लिए तैयार हो गई और उसने राकेश से तलाक ले लिया। फिर दोनों एक साथ शक्ति के घर पर रहने लगे। एक सुबह जब ज्योति उठी तो उसने शक्ति को घर में कहीं न पाकर परेशान हो गई। वह ऑफिस में गयी तो पता चला कि वह अमेरिका चला गया है और उसके नाम का एक लेटर छोड़ गया है। ज्योति ने जब उस लेटर को खोलकर पढ़ा तो उसके पैर के नीचे से जमीन खिसक गई। उसे लेटर में लिखा था “प्यारी ज्योति मैं आज सुबह की फ्लाईट से अमेरिका जा रहा हूँ। मैने जितना समय तुम्हारे साथ बिताया है वह मुझे हमेशा याद रहेगा। मै कम्पनी के काम से अमेरिका से यहां आया था और यहां मेरा काम खत्म हो जाने के बाद में वापिस जा रहा हूँ। मैं तुमसे शादी नहीं कर सकता था क्योंकि जो स्त्री अपने पति की न हो सकी क्या वह मेरी हो सकती है। जो मेरे पैसे को देखकर अपने पति का घर छोड़ सकती है, वह कल मुझसे अधिक पैसे वाले के लिए मुझे भी छोड़ सकती है”। इसके बाद ज्योति उस घर में अपनी किस्मत पर रोती रही। कुछ दिन बाद मकान मालिक ने घर भी खाली करवा दिया। इसके बाद वह कहां गई किसी को कोई पता नहीं। लेकिन यह बात सभी जान गए कि जो स्त्री लालच और अपनी इच्छा पूरी करने के लिए अपने घर को छोड़ती है, वह न तो घर की रहती है और न ही बाहर की।